**Latvijas austrumu pierobežas sociālekonomiskās attīstības un drošības stiprināšanas tematiskā komiteja**

(Ministru prezidenta 30.04.2024. rīkojums Nr. 2024/1.2.1.-158)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 1 | 2024. gada 2. maijā |

|  |  |  |
| --- | --- | --- |
| **Sēdi vada** |  |  |
| Vides aizsardzības un reģionālās attīstības ministre | – | I. Bērziņa |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Aizsardzības ministrs  | – | A. Sprūds |
| Ekonomikas ministrijas parlamentārais sekretārs | – | J. Miezainis |
| Finanšu ministrijas parlamentārā sekretāre | – | K. Ploka |
| Iekšlietu ministrs | – | R. Kozlovskis |
| Izglītības un zinātnes ministre | – | A. Čakša |
| Kultūras ministrijas parlamentārā sekretāre | – | A. Lāce |
| Zemkopības ministrijas parlamentārais sekretārs | – | N. Šmits |
|  |  |  |
| **Institūciju pārstāvji:** |  |  |
| Ekonomikas ministrija | – | I. Lore |
| Finanšu ministrija | – | A. Kaļāne |
| Izglītības un zinātnes ministrija | – | K. Strenga |
| Labklājības ministrija | – | R. Uzulnieks |
| Satiksmes ministrija | – | V. Līpenīts |
|  | – | M. Kalenda |
|  | – | G. Veipa – Kopilova |
| Saeimas deputāts | – | E. Teirumnieks |
| Veselības ministrija | – | J. Raudovs |
|  | – | A. Uršuļskis |
| Vides aizsardzības un reģionālās attīstības ministrija | – | J. Butņicka |
|  | – | I. Dambīte – Damberga |
|  | – | S. Spurķe |
| Zemkopības ministrija | – | R. Kronbergs |
| LTRK Latgales padome | – | I. Zemdega – Grāpe |
| Latgales plānošanas reģions | – | I. Maļina-Tabūne |
|  |  |  |
| **Protokolē** |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 10:00 |  |  |

**1. §**

**Vides aizsardzības un reģionālās attīstības ministrijas sagatavotais Rīcības plāna Latvijas Austrumu pierobežas ekonomiskajai izaugsmei un drošības stiprināšanai 2025.-2027. gadam (turpmāk – plāns) projekts**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Čakša, J. Miezainis, A. Sprūds, R. Uzulnieks, I. Bērziņa)

1. Pieņemt zināšanai vides aizsardzības un reģionālās attīstības ministres sniegto prezentāciju.

2. Vides aizsardzības un reģionālās attīstības ministrijai izvērtēt aizsardzības ministra priekšlikumu par plāna nosaukuma precizēšanu.

**2. §**

**Saeimas Cilvēktiesību un sabiedrisko lietu komisijas Latgales apakškomisijas redzējums par plāna pilnveidošanas virzieniem**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(E. Teirumnieks, A. Sprūds, J. Miezainis, I. Bērziņa)

1. Pieņemt zināšanai Saeimas Cilvēktiesību un sabiedrisko lietu komisijas Latgales apakškomisijas pārstāvja redzējumu par plāna pilnveidošanas virzieniem (tai skaitā, plānam jābūt īsam un balstītam uz aktuālu esošās situācijas izvērtējumu un analīzi; pamatlietas – skolu / izglītības pieejamība, cilvēkresursu pieejamība, militārā inženierija, jaunuzņēmumi un uzņēmējdarbības vide, dialoga veidošana).

2. Plāna izstrādē ņemt vērā aizsardzības ministra norādījumu attiecībā uz plāna tvērumu – tā saturs (pasākumi) nav veidojami caur aizsardzības jautājumu kā centrālo jautājumu (aizsardzības plāns ir vienots visā valsts teritorijā, ne atsevišķi, pa katru reģionu), jo izstrādājamais plāns kopumā ir par ekonomisko izaugsmi, par cilvēku drošību, par saliedētību un informētību, un drošības un aizsardzības komponente pierobežā nāk tikai klāt attiecībā uz robežu stiprināšanu un mediju telpas stiprināšanu.

**3. §**

**Nozaru ministriju redzējums par plāna pilnveidošanas virzieniem**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(N. Šmits, R. Kronbergs, A. Čakša, A. Sprūds, I. Zemdega-Grāpe, R. Kozlovskis, J. Miezainis, A. Uršuļskis, G. Veipa-Kopilova, K. Ploka, A. Lāce, I. Bērziņa)

1. Pieņemt zināšanai sēdes dalībnieku redzējumu par plāna pilnveidošanas virzieniem, tai skatā:

1.1. Zemkopības ministrija ir apkopojusi informāciju par jau paveikto savā nozarē un par lauksaimnieku paveikto gan valsts Austrumos, gan Latgalē, un līdz š.g. 17. maijam iesniegs Vides aizsardzības un reģionālās attīstības ministrijā (turpmāk – VARAM) sagatavoto informāciju (tai skaitā, vēja enerģijas attīstība, skolu attīstība (Melnavas koledža), uzņēmējdarbība, caur kuru veicināt cilvēku pārklājumu Austrumu pierobežā un Latgalē, īstenotais caur ES fondu programmām, viedajiem ciemiem, LEADER projektiem, Zaļo iepirkumu un skolu ēdināšanas programmu);

1.2. Izglītības un zinātnes ministrija ir veikusi pārskatu par Latgales reģionu, aicina izvērtēt bijušos rīkus un attiecīgi izvērtēt, kuri no tiem “strādāja” un kuri nē, aicina mērķtiecīgi saprast, ko vēlamies panākt, kā arī izvērtējusi iespējas veikt vairākas izmaiņas skolu reorganizācijā – (tai skaitā, Aizsardzības ministrijai veidot kadetu vidusskolu, veicinot profesionālajā izglītībā virzīties drošības jomā, augstākās izglītības kontekstā gatavot “aizsardzības cilvēkus” ar valsts pasūtījuma darbavietām);

1.3. Aizsardzības ministrs atzīst, ka ļoti svarīga ir cilvēku drošības stiprināšana, informatīvās telpas stiprināšana un izglītības telpas stiprināšana, kā arī norāda, ka izglītības telpas stiprināšanas aktivitātēm viens no būtiskākajiem ir finansējuma jautājums;

1.4. Latvijas Tirdzniecības un rūpniecības kamera ir apkopojusi gan īstermiņa uzdevumus, gan vidēja termiņa uzdevumus tādos virzienos kā uzņēmējdarbības vide, finansējuma pieejamība, mobilitāte un cilvēkresursu attīstība (rakstiski sagatavotie priekšlikumi iesniegti VARAM);

1.5. Iekšlietu ministrs norāda, ka izvērtējami atbalsta mehānismi, piem., nodokļu nomaksa, darba vietu piesaiste, jārada labvēlīgi apstākļi investīcijām, kā arī norāda uz tādiem jautājumiem, kā robežas izbūve, krīzes pārvaldības centru attīstība, izglītības jomā par sadarbību ar Rēzeknes akadēmiju, mobilitātes jautājumiem un pārticību. Iekšlietu ministrs aicina Satiksmes ministriju pārskatīt Daugavpils lidosta izbūves iespējas, izvērtējot to no mobilitātes, Austrumu pierobežas un duālas izmatošanas (pasažieru un kravu pārvadājumi) aspekta;

1.6. Ekonomikas ministrija norāda uz darbaspēka piesaistes un nepieejamības jautājuma. Tiek strādāts, lai izveidotu elastīgu instrumentu atbilstoši “Zaļajam koridoram”, valsts izvirzītajām prioritātēm un eksportspējai;

1.7. Veselības ministrija divu nedēļu laikā VARAM iesniegs savus priekšlikumus, kas uzskatāmi kā palīdzošā politikas reģioniem – pakalpojumu pieejamība ilgtermiņā, pakalpojumu tīkla sakārtošana un cilvēkresursu piesaiste medicīnas jomā (tai skaitā, primārās veselības aprūpe jomā izmaiņas “lauku koeficientā” jeb reģionālajā piemaksā; izmaiņas slimnīcu tīklā un rezidentu piesaiste);

1.8. Satiksmes ministrija piekrīt, ka ir izvērtējams Daugavpils lidlauka attīstības potenciāls, jo tas veicinātu gan reģiona ekonomisko izaugsmi, gan arī kalpotu kā atbalsta punkts civilmilitārās sadarbības nodrošināšanā. Attiecībā uz plānu nepieciešams definēt, kas jāsavieno, vai, tieši kur jāuzlabo savietojamība, lai attīstītu Austrumu pierobežu, padarītu ātrāku satiksmi ar Rīgu, tāpat nepieciešams saprast, kādas ir Aizsardzības ministrijas un Iekšlietu ministrijas vajadzības, lai iespējams veikt konkrētu ceļu atlasi un saprast, kas visvairāk palīdzētu noturēt apdzīvotību, tai pat laikā nodrošinot operatīvās darbības, atbalsta divējādās pielietojamības infrastruktūras izveidi, veidojot aizsardzības pielāgošanas risinājumus ar militāro un civilo pielietojumu, taču jāņem vērā, ka tas var sadārdzināt transporta nozares konkrētās izmaksas, kā arī izmaksas ietekmē Aizsardzības ministrijas vajadzības attiecībā uz transportlīdzekļiem, ar kādiem plānots pārvietoties pa ceļiem, attiecībā uz sabiedriskā transporta pakalpojumu nodrošināšanu iespējams vērtēt pilotprojekta “transports pēc pieprasījuma” pielietošanu un attīstību Latgales plānošanas reģionā;

1.9. Aizsardzības ministra redzējumā ir četri aspekti par plānā ietveramajiem pasākumiem: 1) reģiona sociālekonomiskā attīstība, cilvēkresursu attīstība, cilvēku drošības stiprināšana; 2) piegāžu ķēžu saīsināšana, fokusējoties uz vietējiem ražotājiem, militārās infrastruktūras attīstība, vienību izvietošana reģionā, valsts aizsardzības dienesta ieviešana reģionā; 3) komunikācijas jautājumi un aktivitātes; 4) kompleksa pieeja izglītības sistēmas sakārtošanai un skolu tīklam, satiksmes jomas infrastruktūras elementu veidošanai, veselības aprūpes infrastruktūrai;

1.10. Finanšu ministrija, ņemot vērā Latvijas Tirdzniecības un rūpniecības kameras prezentēto redzējumu, aicina neskatīties nodokļu virzienā un neatļaut nemaksāt nodokļus, un izvērtēt citus atbalsta pasākumus, kā, piemēram, skatīties uz ALTUM programmām;

1.11. Iekšlietu ministrs, ņemot vērā Latvijas Tirdzniecības un rūpniecības kameras prezentēto redzējumu un secinājumus attiecībā uz pabalstu politiku kopumā, saskata paralēles arī iekšlietu sistēmā struktūrvienību nekomplekta ziņā, ko ietekmē cenu atšķirība starp Rīgu un reģionu, un aicina pārskatīt pabalstu jomu; pats būtiskākais plāna izstrādē – pieņemt datos un aprēķinos balstītus lēmumus;

1.12. Kultūras ministrija VARAM iesniegs savus priekšlikumus attiecībā uz kopienas stiprināšanu.

2. **Ministrijām līdz 2024. gada 17. maijam** **iesniegt** VARAM, iekļaušanai plāna saturā, savus **priekšlikumus** atbilstoši plāna ietvaram.

3. VARAM apkopo saņemtos priekšlikumus un attiecīgi precizē plānu.

4. **Nākamā** Latvijas austrumu pierobežas sociālekonomiskās attīstības un drošības stiprināšanas tematiskās **komitejas sēde** plānota **2024. gada 4. jūnijā**.

Sēdi slēdz plkst. 11:35

|  |  |  |
| --- | --- | --- |
| Vides aizsardzības un reģionālās attīstības ministre | (paraksts\*) | Inga Bērziņa  |

\* Dokuments ir parakstīts ar drošu elektronisko parakstu